《行黑水谷三十里以耳目闻见有赋》
宋代·程公许

自过三泉境，纡回谷道中。
居民虽渐复，生理顿成空。
败屋翳蒿迳，颓墙荒棘丛。
稻田多宿莽，麦陇间铺葺。
耕织岂当废，伤残甘忍穷。
遑怜已死骨，使得掩幽宫。
梨粉偏饶白，桃腮也自红。
羁游愁满眼，感愤气填胸。
家计艰营葺，人谋有异同。
熟为根本虑，无使浪施功。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。